
Hamd Bari Ta’ala 


Tu hi Malik-e-bahr-o-bar hay Ya Allahu Ya Allah 
Tu hi Khaliq-e-jinn-o-bashar hay Ya Allahu Ya Allah 

Tu Abadi hay Tu Azali hay Tayra nam Alim-o- Ali hay 
Zat Tayri sab say bar-tar hay Ya Allahu Ya Allah 

Wasfbayan kartay hayn saray sang-o-shajar aur chand 
sitaray 

Tasbih har khushk-o-tar hay Ya Allahu Ya Allah 

Tayra charcha gali gali hay dali dali kali kali hay 
Wasifhar aikphul-o-samar hay Ya Allahu Ya Allah 

Khalqat jab pani ko tar-say rim jhim rim jhim barkha bar-say 
Har aik par Rahmat ki nazar hay Ya Allahu Ya Allah 

Rat nay jab sar apna chupaya chiryaun nay yeh zikr sunaya 
Naghmah bar nasim-e-sahar hay Ya Allahu Ya Allah 

Bakhsh day Tu Attar ko Maula wasitah Tujh ko us piyaray ka 
Jo kah Nabiyaun ka Sarwar hay Ya Allahu Ya Allah 

(Wasail-e-Bakhshish: 42 M) 

Na’at-e-Mustafa 


Ankhaun ka tara nam-e-Muhammad #Ss 
Dil ka ujala nam-e-Muhammad ®|s 


Dawlatjo chaho dauno jahan ki 
Kar lo wazifah nam-e-Muhammad Hfe 


Nuh-o-Khalil-o-Musa-o-‘Isa 
Sab ka hayAqa nam-e-Muhammad ®|s 


Payain muradayn dauno jahan mayn 
Jis nay pukara nam-e-Muhammad 


Puchay ga Maula laya hay kya kya 
Mayn yeh kahun ga nam-e-Muhammad #Ss 


Apnay Raza kay qurbanjaon 
Jis nay sikhaya nam-e-Muhammad 


Apnay Jamil Rizwi kay dil mayn 
Aaja samaja nam-e-Muhammad Hi 

Madina Madina Hamara Madina 

Madinah Madinah hamara Madinah 
Hamayn jan-o-dil say hay piyara Madinah 

Suhana suhana dil ara Madinah 
Diwanaun ki ankhaun ka tara Madinah 

Yeh har ‘ Ashiq-e-Mustafa keh raha hay 
Hamayn tau hay Jannat say piyara Madinah 

Wahan piyara Ka’bah yahan Sabz Gumbad 
Woh Makkah bhi miiha tau piyara Madinah 

Bula li-jiyay apnay qadmaun mayn Aqa 
Dikha di-jiyay ab tau piyara Madinah 

Phirun gird Ka ’bah piyun Ab-e-Zam Zam 
Mayn phir a kay daykhun tumhara Madinah 

Khuda gar qiyamat mayn farmaye mango 
Lagayain gey diwanay na ’rah Madinah 

Madinay mayn Aqa hamayn maut aye 
Banay kash! Madfan hamara Madinah 

Diya Pir-o-Murshid kay Sadaqay mayn Aqa 
Yeh Attar aye do-barah Madinah 

(Wasail-e-Bakhshish, 187 M) 

Manqabat>e-‘Attar 
‘Attari hun ‘Attari 


Ter a karam hay Zat-e-bari ‘Attari hun Attari 
Nisbat kiya hay piyari piyari Attari hun Attari 

Aqa day do bayqarari Attari hun Attari 
Karta rahun mayn ashk bari Attari hun Attari 

Aqa sun lo ‘arz hamari Attari hun Attari 
Puri karun mayn iimmahdari Attari hun Attari 

Aqa teray sadqay wari Attari hun Attari 
Nazan hun nisbat pay hamari Attari hun Attari 

Mayn hun Diyayi mayn hun Radawi Sag hun Ghaus-e-Pak ka 
Qadri hun Qadri Attari hun Attari 

Dars-o-bayan say kiyun ghabraun kaysa darr kiya khaufho 
Kiyun ho kisi ka rau ’b tari Attari hun Attari 

Dayta rahun nayki ki da ’wat chahta hun istiqamat 
Guzray yun hi ‘umr sari Attari hun Attari 

Piyaray Aqa bakhshwana Nar-e-Dauzakh say bachana 
‘Isyan ka hay bojh bhari ‘Attari hun Attari 

Mayn bhi daykhun Makkah Madinah Murshid teri ankhaun say 
Kab aye gi mayri bari Attari hun Attari 

Rauda-e-aqdas mimbar nur mayn bhi dekhun kash! Hudur 
Piyari dikha Jannat ki kiyari Attari hun Attari 

Mithay Murshid mitha Haram ho Maula ab to aysa karam ho 
Hasrat niklay phir to hamari Attari hun Attari 

Meray Bapa meray Data bhar do mayra bhi turn kasah 
Fayd tayra hay jag pay jari Attari hun Attari 

Day do Murshid Qufl-e-Madinah Bapa ‘ata ho Fikr-e-Madinah 
Mayn hun mangta mayn hun bhikari Attari hun Attari 

Manqabat Ghaus-e-A^zam 

Asiraun kay Mushkil Kusha Ghaus-e-A’zam 

Asiron kay Mushkil kusha Ghaus-e-A’zam 
Faqiraun kay Hajat-rawa Ghaus-e-A ’zam 

Ghira hay balaun may bandah tumhara 
Madad kay Hay ao Ya Ghaus-e-A ’zam 

Teray hath mayn hath mayn nay diya hay 
Teray hath hay laj Ya Ghaus-e-A ’zam 

Muridaun ko khatrah nahi bahr-e-gham say 
Kay bayray kay hayn Na-Khuda Ghaus-e-A ’zam 

Zamanay kay dukh dard ki ranj-o-gham ki 
Teray hath may hay dawa Ghaus-e-A ’zam 

Nikala hay pehlay to dubay huaun ko 
Aur ab dubtaun ko bacha Ghaus-e-A’zam 

Mayri mushkilaun ko bhi asan kijiay 
Kay hayn ap Mushkil Kusha Ghaus-e-A ’zam 

Khila day jo murjhayi kaliyan dilaun ki 
Chala koyi ay si hawa Ghaus-e-A ’zam 

Kahay kis say ja kar Hasan apnay dil ki 
Sunay kaun teray siwa Ghaus-e-A ’zam 
(Zauq-e-Na’at :128 M) 

Munajat 

Mahabbat mayn apni guma Ya Ilahi 

Mahabbat mayn apni guma Ya Ilahi 
Na paun mayn apna pata Ya Ilahi 

Rahun mast-o-baykhud mayn tayri wila mayn 
Pila jam aysa pila Ya Ilahi 

Mayn baykar bataun say bach kar hamayshah 
Karun tayri Hamd-o-Sana Ya Ilahi 

Mayray ashk behtay rahayn kash har dam 
Tayray khauf say Ya Khuda Ya Ilahi 

Gunahaun nay mayri kamar taur dali 
Mayra hashar mayn hoga kiya Ya Ilahi 

Bana day mujhay nayk naykaun ka sadqah 
Gunahaun say har dam bacha Ya Ilahi 

Mayra har ‘amal bas tayray wastay ho 
Kar ikhlas aysa ‘ata Ya Ilahi 

‘Ibadat mayn guzray mayri zindagani 
Karam ho karam Ya Khuda Ya Ilahi 

Musalman hay ‘Attar tayri ‘ata say 
Ho iman par khatimah Ya Ilahi (Wasail-e-Bakhshish:45 M) 

Salat-o-Salam 

Mustafa Jan-e-Rahmat pay Lakhaun Salam 


Mustafa Jan-e-Rahmat pay lakhaun Salam 
Sham’-e-bazm-e-Hidayatpay lakhaun Salam 

Ham gharibon kay Aqa pay bay-had Durud 
Hamfaqiron ki Sarwat pay lakhaun Salam 

Dur-o-nazdik kay sun-nay walay woh kan 
Kan-e-la 7 karamat pay lakhaun Salam 

Jis kay mathay shafa ’at ka Sehra raha 
Us Jabin-e-Sa’adatpay lakhaun Salam 

Jis kay sajday ko Mihrab-e-Ka’bah jhuki 
Un bhawaun ki latafat pay lakhaun Salam 

Jis tarafuih gayi dam mayn dam a-gaya 
Us Nigah-e- ‘inayat pay lakhaun Salam 

Path path gul-e-quds ki pattiyan 
Un Labuan ki nazakat pay lakhaun Salam 

Jis ki taskin say rautay huay hans paray 
Us Tabassum ki ‘adat pay lakhaun Salam 

Kul jahan milk aur jaw ki rod ghiza 
Us Shikam ki qana ’at pay lakhaun Salam 

Jis suhani ghari chamka Taybah ka chand 
Us dil Afrauz-e-Sa ’at pay lakhaun Salam 

Ghaus-e-A ’zam Imam-ut-Tuqa-Wannuqa 
Jalwah-e-shan-e-qudrat pay lakhaun Salam 

Kash Mahshar mayn jab un ki amad ho aur 
Bhayjayn sab un ki shaukat pay lakhaun Salam 

Mujh say khidmat kay qudsi kahayn han Rada 
Mustafa Jan-e-Rahmat pay lakhaun Salam 

Fayd say jin kay lakhaun ‘Imam-e-sajay 
Mayray Shaykh-e-Tariqatpay lakhaun Salam 

Jis nay Nayki ki Da ’wat ka jazbah diya 
Us Amir Ahl-e-Sunnat pay lakhaun Salam 
(Hadaiq-e-Bakhshish 211 -229 M) 

